
Nem az a jó lovas, akit nem bír ledobni a lova, hanem az, akit nem akar

Nem az a jó lovas, akit nem tud ledobni a lova, hanem akit nem akar című munkám a ló és lovas közötti kapcsolatról szól. A téma személyes tapasztalataim miatt került érdeklődésem középpontjában, ugyanis a lovammal magatartási problémái miatt rossz volt a kapcsolatunk. Ekkor fedeztem fel a természetes lókiképzést, ezen belül a Parelli-féle módszert.
 
A Parelli-féle lókiképzés a lovak testbeszétén és visekedésén alapul, és olyan feladatokat állít össze, ami segít a ló és az ember közötti kommunikációs szakadék áthidalásában. Ez a hét játék gyakorlásával történik. Ahhoz, hogy hatékony legyen a kiképzés, elsősorban ismerni kell a lovak személyiségének négy tipusát. A tipus fajtáját az határozza meg, hogy a lovak milyen energiájúak, és melyik agyféltekéjüket használják túlnyomó részben. Ezek szerint megkülömböztetünk jobb agyféltekés introvertáltat, jobb agyféltekés extrovertáltat, bal agyféltekés introvertáltat és bal agyféltekés extrovertáltat.
 
Kutatásom során azt vizsgáltam, hogy milyen a viszonyulása a vajdasági lovasoknak a lovakhoz. Felmértem a lovas tudását és képzettségét, valamint a lovak személyiségét. Terepmunkát is alkalmaztam, ami abban nyilvánult meg, hogy a hét játékot játszottam a lovakkal.
 
Munkám eredménye az a megállapitás, hogy a vajdasági lovasok nem megfelelően képzik lovukat, hiszen mindegyik személyiségtipust egyformán kezelnek. És ennek a következménye lehet az, hogy a vizsgált területen élő lovak nagy része extrém tulajdonságokkal bír, ami nagyban megnehezíti a lóval való munkát, valamint a ló és a lovas kapcsolatát.
 
Célom hozzájárulni a ló és lovas megfelelő kapcsolatának kiépitéséhez, és tanítani az embereket a lótartás szebb jövője érdekében.



